《次韵聂茂宣见贻就柬陆伯渊》
元代·郯韶

扬雄宅里曾相识，甫里祠前会面时。
白日过门应问字，青春别面只围棋。
隔溪水涨桃花屋，深巷鸡鸣桑树枝。
甚欲相从二三子，篝灯细雨共谈诗。

作者简介：湖州吴兴人，字九成。号云台散史，又号苕溪渔者。慷慨有气节。顺帝至正中尝辟试漕府掾，不事奔竞，澹然以诗酒自乐。工诗。